hu el hu hu hu hu hu hu hu hu hu hu hu hu hu hu hu hu hu hu hu hu hu gl hu hu hu hu hu hu hu hu en hu hu hu hu hu hu hu hu hu hu hu hu hu hu hu pt hu hu en hu hu hu hu hu hu en en hu hu de hu en hu hu en hu hu hu pt hu hu en hu cs hu hu hu en hu hu hu hu hu en hu hu hu en hu hu hu en hu hu hu hu hu hbs_lat en hu hu hu hu hu pt
Oktatás a fenntartható fejlődésért 2020-2030 | Magyar UNESCO Bizottság
Szellemi Kulturális Örökség Magyar Nemzeti Bizottság
Szellemi Kulturális Örökség Szakbizottság
Ember és Bioszféra Program
Tanuló Városok Globális Hálózata
UNESCO Tanszékek / UNITWIN Program
UNESCO Társult Iskolák Hálózata
Oktatás a fenntartható fejlődésért 2020-2030
Megjelent az oktatás a fenntartható fejlődésért 2020-2030 közötti időszakra vonatkozó ütemterve angol nyelven kiadvány formájában, mely az UNESCO honlapján online elérhető.
A kiadvány világosan meghatározza, hogy mit kell tennie a tagállamoknak az egyes kiemelt cselekvési területekkel kapcsolatban, melyeket 5 pontban foglal össze:
1. szakpolitika: a fenntartható fejlődésért való oktatást be kell építeni az oktatással és a fenntartható fejlődéssel kapcsolatos globális, regionális, nemzeti és helyi politikákba. Az oktatási és képzési környezetben a 2. kiemelt cselekvési terület: figyelmet fordítani az egész intézményes megközelítés támogatására annak biztosításáért, hogy azt tanuljuk, amit élünk, és azt éljük, amit tanulunk. A pedagógusok kapacitásainak fejlesztésére irányul a 3. kiemelt cselekvési terület, ahol a hangsúly a fenntarthatóságra való áttéréshez szükséges ismeretek, készségek, értékek és attitűdök megerősítésére helyeződik. A fiatalokkal foglalkozó 4. kiemelt cselekvési terület a fiatalok, mint a fenntarthatósági kihívások és a kapcsolódó döntéshozatali folyamatok kezelésében kulcsfontosságú szereplők elismerésére irányul, míg az 5. kiemelt cselekvési terület a helyi szintű fellépés fontosságát hangsúlyozza.
"A fenntarthatatlan környezeti, gazdasági és társadalmi folyamatok felismerésével párhuzamosan kapott egyre nagyobb figyelmet az oktatás és tanulás a fenntarthatóságért (Education for Sustainable Development, ESD). Az oktatás és nevelés az a folyamat, ami leginkább hozzá tud járulni a tudatos döntésekhez a fenntartható termelés és fogyasztás, a természeti értékek megóvása és a társadalmi szolidaritás érdekében. Az UNESCO ESD következő tíz éves programja erősíteni kívánja a nemzeti példák szerepét, ahol valamennyi szektor érintettjei együttműködve, közösen elfogadott stratégia mentén összehangoltan járulnak hozzá a fenntartható fejlődési célok eléréséhez szükséges szemléletváltáshoz. Az UNESCO MNB Nevelésügyi Szakbizottsága elkötelezett ezen folyamat támogatása mellett."   Czippán Katalin, az UNESCO Magyar Nemzeti Bizottság Nevelésügyi Szakbizottságának elnöke
A kiadvány online bemutatójára december 1-jén kerül sor, az eseményre vonatkozó további információk az UNESCO honlapján érhetők el , míg maga a kiadvány már elérhető online.
oktatás a fenntartható fejlődésért
A földtudományi sokféleség nemzetközi napja
Az idei esztendőben első alkalommal ünnepeljük világszerte a földtudományi sokféleség nemzetközi napját (október 6.) az UNESCO Általános Konferenciájának 41. ülésszakán meghozott döntés értelmében. Az ünneplés részeként a Magyarhoni Földtani Társulat ProGEO Földtudományi Természetvédelmi Szakosztálya a Magyar Tudományos Akadémia (MTA) Földtani Tudományos Bizottsággal és az UNESCO Magyar Nemzeti Bizottsággal együttműködésben előadóülést szervez 2022. október 6-án 10:00 órai kezdettel az MTA Felolvasótermében.
A Világ Legnagyobb Tanórája 2022
A Világ Legnagyobb Tanórája az első olyan világméretű oktatási projekt, amelyen keresztül a gyermekek megismerhetik az ENSZ által 2030-ig meghirdetett fenntartható fejlődést szolgáló 17 Globális Célt. A programsorozatot Magyarországon idén október 3-7. között rendezik meg.  A 2022-es év kiemelt témája a minőségi oktatás.
A víz világhete a VM és az UMNB fotópályázatán
A Varázslatos Magyarországgal meghirdetett közös fotópályázatunk augusztusi fordulója a víz világhetéhez (augusztus 23. - szeptember 1.) kapcsolódott. A legszebb alkotást, egyben cikkünk kiemelt fotóját Palcsek István küldte be Alföldi táj “sarki fénnyel” és “hegyekkel” címmel. A fénykép a Körös–Maros Nemzeti Parkban készült.
This human world rövidfilmverseny diákoknak 2022.
Rajtunk múlik a jövő: Háború*Menekülés*Megérkezés*Politika témában rendezik idén a This human world – Nemzetközi Emberi Jogi Filmfesztivál diákoknak szóló rövidfilmversenyét.
A versenyre 2022. szeptember 12-ig lehet jelentkezni, de a műveket elég 2022. november 11-ig elküldeni.
Küzdelmünk a szárazság és az elsivatagosodás ellen
A Varázslatos Magyarországgal meghirdetett közös fotópályázatunk júliusi fordulója a szárazság és az elsivatagosodás elleni harc nemzetközi napjához (június 17.) kapcsolódott. A legszebb alkotást, egyben cikkünk kiemelt fotóját Palcsek István készítette Életben maradni címmel.
Az augusztusi forduló témáját a közelgő Víz világhete (augusztus 23. - szeptember 1.) adja, melyről írásunkban bővebb információk olvashatóak.
1 2 3 ...
Rólunk Témák Dokumentumtár Pályázatok / Díjak Kapcsolat